एयरपोर्ट पर रनवे लाइट फिटिंग का काम शुरू
रनवे लाइट का महत्व
भास्कर न्यूज | मदनगंज-किशनगढ़
किशनगढ़एयरपोर्ट प्राधिकरण ने अागामी जुलाई माह में हवाई जहाज उड़ाने की दिशा में मंगलवार को एक और कदम बढ़ाया। हवाईअड्डा रनवे पर हवाईजहाज संचालन को इंगित करने वाली लाइट फिटिंग का शुभारंभ संयुक्त महाप्रबंधक एचजी मीणा अन्य अधिकारियों ने किया।
संयुक्त महाप्रबंधक मीणा ने बताया कि एयरपोर्ट को सुचारू रूप से शुरू करने के लिए रनवे लाइट का होना अति आवश्यक है। इन लाइट के माध्यम से ही पायलट को लैंडिग, उड़ान की सही जानकारी मिल पाती है। रनवे पर पापी (प्रसेशन अप्रोच पाथ इंडिकेटर) लाइट सेपल (सिंपल अप्रोच लाइट सिस्टम) लाइट का होना आवश्यक होता है। बिना इसके हवाईजहाज का संचालन नहीं हो सकता। इसकी कनेक्टिवटी संचालन टावर पायलट से सीधे होती है। एयरपोर्ट पर 36 हजार मीटर क्षेत्र में लाइट फिटिंग का कार्य जाएगा। यह कार्य जून प्रथम सप्ताह तक पूरा कर लिया जाएगा। रनवे पर पापी सेपल लाइट फिटिंग के शुभारंभ के दौरान टीआर मीणा, एमपी तिवारी, पंकज अग्रवाल आदि अधिकारी एजेंसी के राजकुमार मित्तल प्रताप सिंह मौजूद रहे।
पापीलाइट का महत्व
संयुक्तमहाप्रबंधक मीणा ने बताया कि पापी लाइट (प्रसेशन अप्रोच पथ इंडिकेटर लाइट) रनवे के दोनो ओर लगाई जाती है। पापी लाइट की सहायता से पायलट जहाज को तीन डिग्री कोण पर सुरक्षित तरीके से एयरपोर्ट पर लैंड कर सकता है। पापी लाइट सुरक्षा की दृष्टि से बड़ी महत्वपूर्ण होती है। पापी लाइट की आवश्यकता पायलट को दिन रात दोनों वक्त होती है। इसे चार लाइटों के बाॅक्स से जोड़ा जाता है। प्रत्येक बाॅक्स में तीन लाइट होती है जो पायलट को ऊपर से दो लाल दो सफेद दिखती है, यही पापी लाइट का सही एंगल होता है और पायलट जहाज को लैंड कराता है।
सेपललाइट का महत्व
संयुक्तमहाप्रबंधक मीणा ने बताया कि सेपल (सिंपल अप्रोच लाइट सिस्टम) लाइट रनवे थ्रेसहोल्ड से 420 मीटर दूरी तक रनवे के दोनों एंड पर लगाई जाती है। जिससे पायलट 5 से 7 नोटिकल माइल्स से एयरपोर्ट को देख पाता है और रनवे सेंटर लाइन को इंगित कर पाता है। इससे जहाज को रनवे पर सफलतापूर्वक उतारा जाता है। संयुक्त महाप्रबंधक मीणा ने बताया कि डब्ल्यूडीआई (विंड डायरेक्शन इंडिकेटर) एयरपोर्ट पर अलग अलग दिशाओं में लगाए जाएंगे। जो हवा की दिशा स्पीड को एयर ट्रैफिक कंट्रोलर को बार बार बताते रहेंगे। इस प्रकार एटीसी पायलट को निर्देशित करता रहेगा।
यहभी लगाए जाएंगे
संयुक्तमहाप्रबंधक मीणा ने बताया कि इसके साथ ही एयरपोर्ट पर रनवे साइन बोर्ड, जैसे रनवे, अप्रोन, टैक्सी आइसोलेन के साइन बोर्ड लगाए जाने का कार्य शुरू हो गया है। इससे पायलेट काे एयरपोर्ट मूवमेंट की जानकारी मिल सकेगी और साइन बोर्ड की सहायता से पायलट सही जगह पर अपने जहाज को लैंड करा सकेगा और सही जगह से उड़ान भर सकेगा।
किशनगढ़ हवाई अड्डे के रनवे पर लाइट फिटिंग के लिए पूजा अर्चना करते अधिकारी।
किशनगढ़ हवाई अड्डे के रनवे पर इस प्रकार लगाई जायेगी लाइट।
mag_Deva mag_Deva bho_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva mag_Deva hin_Deva